अमेरिका ने बहरीन में सुधारों की मांग की  
टॉम डोनिलन ने बहरीन के युवराज से वहां की जनता की मांग का सम्मान करते हुए सार्थक सुधार करने की मांग की है।
अमेरिका के राष्ट्रीय सुरक्षा सलाहकार टॉम डोनिलन ने बहरीन के युवराज से वहां की जनता की मांग का सम्मान करते हुए सार्थक सुधार करने की मांग की है।  व्हाइट हाउस से मिली जानकारी के अनुसार बहरीन में सत्ता विरोधी प्रदर्शनों को दबाने के लिए की जा रही कठोर कार्रवाई पर राष्ट्रपति बराक ओबामा की निंदा के बाद डोनिलन ने युवराज सलमान बिन हमाद अल खलीफा से फोन पर बात की। इस बातचीत में उन्होंने ओबामा की निंदा को दोहराया और बातचीत शुरू करने की युवराज की पहल की प्रशंसा की। गौरतलब है कि शुक्रवार को ओबामा ने बहरीन के शाह हमाद बिन इसा अल खलीफा से फोन पर बात कर कहा था कि देश की स्थिरता के लिए लोगों के अधिकारों का सम्मान जरूरी है।